**Učna gradiva za 11. teden izobraževanja na daljavo** (25. 5. 2020 – 29. 5. 2020)

**GUM, 8. razred**

**Časovne vzporednice**

V prejšnjem tednu ste mi pošiljali fotografije zapisov v zvezke. Nekateri še vedno niste odgovarjali v celih stavkih. Vsi zapisi niso bili pregledni in urejeni! Nekaterih nalog pa sem bila zelo vesela.

1. Tokrat začnite glasbeno uro s **poslušanjem** posnetka Serenade za godala skladatelja Benjamina Ipavca! Poslušajte 1minuto in 7 sekund.

<https://www.youtube.com/watch?v=1EyfJmAd6mA&t=148s>

1. Izrazita, spevna melodija je v učbeniku v obliki pesmi zapisana na **str. 68, 69 in 70** (Odpri pesmarico).
2. Preberi besedilo in **razmisli o vsebini**.

»Ko se tiho zvečeri, povasujemo, pokresujemo…«

*Kresovanje je edinstven običaj. Raznovrstnost njegovih šeg in navad je izredno bogata. Kresovi so nekoč napovedovali, kakšna bo letina, ponekod pa je celo veljalo, da se bo dekle, ki kres preskoči, še v tistem letu poročilo.*

1. Ob **ponovnem poslušanju** istega odlomka poskusi slediti melodiji in **besedilu**.
2. Zdaj pa poskusi ob posnetku še **zapeti**. Mogoče ti prvič ne bo uspelo, saj je tempo (allegro moderato) precej hiter za petje.
3. **Ponovi**, kaj pomenijo oznake za dinamiko (zapiši v zvezek):

p =

mf =

f =

1. Ob naslednjem petju upoštevaj tudi dinamiko!
2. V zvezek samostojno zapiši, kaj si poslušal in prepeval! Dodaj ilustracijo kresa! Zapis fotografiraj in **pošlji** na moj naslov do **29. 5. 2020!**

ocepek.metka@os-mezica.si